Pous Innocentius IX - Wikipedia
Pous Innocentius IX
(Aangestuur vanaf Giovanni Antonio Facchinetti)
29 Oktober 1591
30 Desember 1591
20 Julie 1519
Innocentius IX was die 230ste pous van die Rooms-Katolieke Kerk vir twee maande van 29 Oktober tot 30 Desember 1591. Hy was die laaste in 'n reeks van drie pouse waarvan die pontifikate gesamentlik minder twee jaar geduur het.
2.1.1 Die konsistorie van 18 Desember 1591
Pous Innocentius IX is gebore as Giovanni Antonio Facchinetti (of Giovanni Antonio Nocetti) op 20 Julie 1519 in Bologna, Italië, die seun van Antonio Facchinetti en Francesca Cini. Hy was 'n regsgeleerde wat promoveer aan die Universiteit van Bologna. Op 11 Maart 1544 word hy tot priester gewy. Hy word sekretaris van kardinaal Nicolò Ardinghelli en vervolgens van kardinaal Alessandro Farnese, broer van die hertog van Parma. Farnese, wat biskop van Avignon was, het Giovanni aangestel as sy saakgelastigde en maak hom ook goewerneur van Parma van 1556 tot 1558. Op 26 Januarie 1560 word Giovanni biskop van Nicastro in Calabrië en hy neem deel aan die konsilie van Trente. Pous Pius V stuur hom as nuntius na Venesië om die alliansie met Spanje en Venesië teen die Turke te versterk. Die alliansie sorg uiteindelik vir die oorwinning van Lepanto in 1571. Op 12 November 1576 (of 1575) word hy Latyns patriarg van Jerusalem (titulêr). Pous Gregorius XIII maak hom kardiaal op 12 Desember 1583. Op 29 Oktober 1591 volg hy Pous Gregorius XIV op en word gekroon op 3 November 1591 deur kardinaal Andreas van Austria. Hy regeer tot sy dood op 30 Desember 1591 en word opgevolg deur Pous Clemens VIII. Die naam ‘Innocentius’ beteken 'Onskuldige'.
Gedurende die pontifikaat van die sieklike Pous Gregorius XIV, het Giovanni reeds die Kerk bestuur. Selfs voor Gregorius se dood het die Spaanse faksie en hulle opponente in die kollege van kardinale reeds begin wedywer oor die nuwe pous. Philip II van Spanje se aanmatigende bemoeienis met die vorige konklaaf toe hy sy eie sewe kandidate voorgelê hey is nie vergeet nie. Hierdie keer het die koning nie so sterk ingemeng nie, maar die Spaanse kardinale was nog steeds in die meerderheid. In 'n kort konklaaf van twee dae kies hulle Giovanni, wat die naam Pous Innocentius IX kies.
Pous Innocentius gedurende sy kort bewind die Spaanse koning teen Henri IV, die koning van Frankryk in die Franse godsdiens oorlog.
Die pous voer algemene stemreg vir manne en vroue vanaf veertien jaar in. Hy skryf ook teen Machiavelli in sy geskrif "Adversus Machiavellem".
Die kollege van kardinale [wysig]
Pous Innocentius het twee nuwe kardinale aangestel in een konsistorie.
Die konsistorie van 18 Desember 1591 [wysig]
Filippo Sega, biskop van Piacenza.
Giovanni Antonio Facchinetti de Nuce, junior, kleinneef van die pous.
↑ Innocent IX. (2008). Encyclopædia Britannica. Deluxe Edition. Chicago: Encyclopædia Britannica.
↑ Weber, N. (1910). Pope Innocent IX. In The Catholic Encyclopedia. New York: Robert Appleton Company. Besoek April 21, 2010 by: http://www.newadvent.org/cathen/08020a.htm
Catholic Encyclopedia (1913)/Pope Innocent IX
Innocentius IX (bladsy)
Titulêr Latynse patriarg van Jerusalem)
1576 – 1585
Biskop van Lamezia Terme
1560 – 1575
Ontsluit van "http://af.wikipedia.org/w/index.php?title=Pous_Innocentius_IX&oldid=1139311"	Kategorieë: PouseItaliaanse pouse	Navigasie-keuseskerm
Die bladsy is laas op 9 Maart 2013 om 20:52 bygewerk.